
1. Formål, motto og mål.

Formålet med Gardehusarregimentets Veteran Panser-og Køretøjsforening (GHRVPK) er, som kørende forening, at indsamle, restaurere, vedligeholde og bevare militærhistorisk materiel, samt formidle dets historie herunder specielt bælte, hjul- og hestekøretøjer, samt andre effekter, der har været i brug ved Gardehusarregimentet (GHR), Sjællandske Livregiment (SJLR) og Danske Livregiment (DLR).
Foreningens køretøjer, der fortsat er under restaurering eller køretøjer, hvor restaurering er påbegyndt i 2021, fremgår af nedenstående pkt. 2.3 – 2.6. Historikken omkring de militærhistoriske køretøjer, formidles i forbindelse med deltagelse i de mange interne såvel som eksterne aktiviteter, som foreningen normalt deltager i.
Foreningens motto ”NIHIL NIMIS MAGNUM – NIHIL NIMIS PARVUM” beskriver bredden i vores arbejde. Disse latinske ord betyder ”Intet er for stort, intet er for småt”, hvilket vi frit oversætter til: ”Vi arbejder med alt fra feltcykler til kampvogne”.

Foreningens mål er at bevare fortiden for nutiden! Uden denne er der ingen fremtid.

Foreningens medlemmer er tidligere og nuværende soldater, samt for en stor dels vedkommende medlemmer, som aldrig har været soldater, men som har interesse for og passion for at indsamle, restaurere, vedligeholde og bevare gammelt militærhistorisk materiel.

GHRVPK er landets største militærhistoriske forening, som sammen med de øvrige militærhistoriske foreninger i landet er med til at fremvise de militærhistoriske køretøjer, samt øvrigt materiel, som har været anvendt i hæren igennem de sidste mange årtier. 
2021 har været et år, med lav intensitet i forhold til fremvisning og formidling af de militærhistoriske køretøjer dels pga. de fortsat begrænsede muligheder for at gennemføre kørsel hvor færdselsloven gælder, samt de svingende COVID 19 begrænsninger og dermed forsamlingsforbud, hvilket har trukket et stort læs på medlemmernes udholdenhed og virke. Det blev dog muligt at gennemføre interne såvel som eksterne aktiviteter i anden halvår af 2021, hvilket fremgår af nedenstående pkt. 2.1 og 2.2.
Først i DEC 2021 blev det totale kørselsforbud med alle museale militærhistoriske køretøjer, der blev iværksat i 2019 lempet. Vi må nu igen køre ad offentlige veje, hvor færdselsloven gælder, til og fra syn og i f.m. køreruddannelse samt deltagelse i formidlingsrelevante arrangementer, der har et anerkendt militær-repræsentativt formål, hvilke alle vores interne såvel som eksterne arrangementer jo har.

Der er fortsat nogle forudsætninger som skal være opfyldt og blot for at nævne nogle få, skal der gennemføres syn af køretøjerne (ikke uvæsentligt) en gang om året, kørslen skal være autoriseret, kontrolbogen skal medbringes og indeholde udlånsbetingelser og udlånsaftaler samt dokumentation for gennemførte og regelmæssige brugereftersyn. Kørsel med bæltekøretøjer og dimensionsoverskridende køretøjer skal begrænses hvor færdselsloven gælder og den ansvarlige myndighed (GHR) skal have udgivet særskilte retningslinjer for kørsel med dimensionsoverskridende bæltedrevne køretøjer. Alle nogle forudsætninger, der er relevante og gennemførlige. Sidst men ikke mindst, skal alle aktiviteterne være godkendt af Chefen for Gardehusarregimentet. 
Med de i DEC 2021 udgivne opdaterede bestemmelser fra Forsvarsministeriets Materiel- og Indkøbsstyrelse FMIBST 051-02, ser 2022 ud til at blive et godt år, hvor vi igen kan se os selv som en kørende forening. 

Årets produktionsresultater, udfordringer og fremtidige vision er beskrevet nedenfor. 

På trods af det stadig pålagte kørselsforbud, samt de forsat svingende COVID 19 begrænsninger, er det dog lykkedes at komme igennem 2021 på en hensigtsmæssig og forsvarlig måde. En stor tak til de medlemmer, som fortsat mødte op og tog del i vedligeholdelsen og klargøringen af køretøjer til syn. Uden jer var der ingen GHRVPK. Respekt.
2. Produktionsresultat 2021:

· 2021 har i lighed med 2020 heller ikke kunne sammenlignes med tidligere år. Årsagen kender vi alle, men på trods af det, er det dog lykkedes, at få synet alle vores KVG (som var klargjorte) samt PMKN M92, PMV/MT/D, PIR, EAGLE, JÜLCAT, en messevogn, LVG MAN 140, M/38, M/151, MERC GD, VW Dobbelt Cab, samt en generator og en PHVG. 
· Foreningen har forsøgt, at regne på hvor mange frivillige mandtimer der er er forbrugt på klargøring forud for en aktivitet, gennemførelse af selve aktiviteten samt forbrug ved hjemkomst. Alt i alt er der forbrugt ca.19.000 M/T svarende til 10 årsværk med frivillig arbejdskraft. Der er her ikke medregnet deltagelse i 4 MAJ tour samt Åben Hede, idet de ikke blev gennemført i 2021, men ville have haft et yderligere forbrug på 8.500 M/T svarende til yderligere 4,5 årsværk. Beregningerne er vedlagt som bilag til årsrapporten.

· Med baggrund i FMI bestemmelse 051-02 har foreningen også iværksat udlevering af MANR samt ID-kort, som ALLE kørere og VKD skal have for at kunne køre med foreningens køretøjer. De der ikke har et MANR/ID-kort må kun være passagerer på de pågældende køretøjer.
2.1. Interne aktiviteter:

Af større arrangementer har foreningen i 2021 gennemført eget Åbent Hus, besøg af InterForce, Forsvarets Materiel og Indkøbsstyrelse samt Næstved Domstol med i alt ca. 1800 besøgende. 
2.2. Eksterne aktiviteter:
Af større eksterne aktiviteter har foreningen deltaget i Åbent Hus ved GHR, VOR, PZ East, kulturnat i KBH på Gothersgade og på Kastellet med i alt ca. 10.000 besøgende.
2.3. Hjulkøretøjsgruppen.

Prioriteringen i hjulkøretøjsgruppen har været at få synet flest mulige køretøjer i løbet af 2021 og i det forgangne år er følgende køretøjer blevet synet en MERC GD/, Jeep M/38, Jeep M/151, MAGI 168/messevogn, VW DOB CAB, MAN 140 samt en PHVG/GEN. 

Vi har i 2021 fået doneret en LARO 88/OPK fra en af foreningens medlemmer samt modtaget endnu en LARO 88/SAN fra AVPK. Renoveringen af de to LARO er påbegyndt og de vil forhåbentligt blive kørende i løbet af 2022.
2.4. PMV-gruppen.
Efter en vinter og tidligt forår i 2021, begyndte der så småt at komme liv i PMV – delingen, hvilket betød at der kom gang i de store eftersyn. De fleste af PMV har gennemgået et stort eftersyn, hvor bl.a hele undervognen er blevet adskilt og der blev kikket grundigt efter slør, revner og andre uregelmæssigheder på vejhjul, aksler m.v. I skrivende stund er 5 PMV synet eller klargjort til syn.

Delingen har også deltaget i forskellige arrangementer i løbet af anden halvdel af 2021 bl.a foreningens eget Åbent Hus samt Interforce besøg i forlængelse heraf. Ved begge arrangementer havde PMV-delingen nok at lave, hvilket var herligt, men det bedste af det hele var, at de PMV der deltog, klarede sig uden problemer, hvilket tilskrives det grundige ”hovedeftersyn” samt de ugentlige og månedlige eftersyn.

I efteråret tilgik der 2 stk. PMV/G3 til foreningen. Den ene skal være aktiv, medens den anden adskilles og anvendes som reservedele og ”skroget” opstilles som Static Display i Fredsskoven. 

Nu nærmer foråret 2022 sig og i takt med det også højere temperaturer og et forhåbentligt snart farvel eller et mere håndterbart farvel til COVID 19, således der igen kan blive et aktivitetsniveau i foreningen, som der tidligere har været.
2.5  KVG -  gruppen.

Gruppen har i det forgangne år haft et rimeligt højt aktivitetsniveau, på trods af diverse restriktioner. Der er fra de enkelte besætninger ydet en stor indsats for at få vores kampvogne til at være operations klare, det er særligt værd at bemærke, at alle vore kampvognene gik glat igennem syn, til stor tilfredsstillelse for os alle. De KVG, der er tiltænkt opstillet som Static Display, er der også ydet en stor indsats på.

2.5.1. M/41.
KVG har i det forgangne år været klar til kamp, der har dog været en enkelt reparation som omhandlede udskiftning af en støddæmper, men det blev klaret i en fart og alt er ok.
Besætningen på M/41 er også med på M/10 tårn projektet, og der er fin fremgang på dette, der er styr på kilen og affyringsmekanismen, som virker, men den er ikke helt monteret, idet der resterer de ydre mekaniske dele til affyring. Der er forsøgt tilbagetræk på kanonen, men besætningen mangler det rette udstyr til at fortage tilbagetræk på kanonen. Den indvendige del af tårnet er slebet ned og grundmalet og de oprindelige mærkater inde i tårnet er affotograferet og målt op til reproduktion. 

2.5.2. M/24.

KVG har været inde i et lidt turbulent år, idet der på første halvdel af året ikke var nogen problemer, men efter vores eget Åbent Hus og besøg fra InterForce, blev der problemer med strålerne på dynamoen og samtidig begyndte den ene motor at forbruge motorolie og et større benzin forbrug end den anden motor, det blev derfor besluttet at KVG ikke skulle deltage i de resterende events resten af 2021. KVG skal nu undersøges på motor og transmission for nærmere klarlæggelse af problemet.

2.5.3. CENT BJVG:

PNBJVGN (Brutalis) har været igennem et lidt turbulent år, men det er lykkedes, med stor indsats fra besætningen, at få den synet og lukket diverse utætheder. Det er også lykkedes, at få spilmotoren til at køre og dermed mulighed for at kunne sænke og hæve ” spaden ”. Brutalis har deltaget i et event hos Panzer East og den trak mange besøgende, der gerne ville høre lyden fra den store ” kranvogn ”. Der forestår dog stadig et arbejde med at få færdigmonteret diverse plader m.m. på vognen.

2.5.4. CENT.

KVG er igen operations klar, efter at have haft en mindre reparation på speederforbindelsen og hjælpemotor. Besætningen kunne i forbindelse med vort InterForce arrangement konstatere at KVG ikke trak tilfredsstillende og efter at have undersøgt det nærmere, fandt vi problemet, idet speederforbindelsen under bundmagasinerne ved bæreflangen var slidt over og derved var der ikke fuld speed til motoren. Reparationen blev udført, og der er nu igen fuld speed forbindelse til hovedmotoren. Hjælpemotoren har i en periode været svær at starte og det blev derfor besluttet, at indkøbe et komplet tændingssæt fra Australien. Efter at have modtaget dette og monteret det, er der ikke problemer med opstart af hjælpemotor.

Besætningen er også i gang med renovering af M/38 FN jeepen, og næste step er svejsning af en ny bund under benzintanken samt klargøring til det årlige syn.

2.5.5. M/10.

Projektet med foreningens egen M/10 kører stille og roligt fremad, der er dog et stykke vej endnu, men der ydes en stor indsats med at få repareret diverse dele, herunder ikke mindst at få diverse bokse genskabt.

M/10 projektet (udlån af en KVG M/10 til Stevnsfortet som Static Display) er godt i gang. Tårnet er blevet monteret sammen med diverse luger og lemme. KVG skal nu gennemgå en større nedslibning af gammel maling/rust og derefter males på ny. Forventes klar til udlån til Stevns i første halvår af 2022.
2.5.6. LEO.
2021 startede året med at få flyttet to containere fra Kalbyris ud til Fredskoven. Planen med de to containere var, at få styr på og samlet det specialværktøj og de reservedele, som tilhører LEO-gruppen.

Foråret og sommeren blev anvendt på at klargøre KVG til syn. Begge de ”grønne” KVG blev synet i august 21 og gruppen besluttede, at den hvide LEO kun skulle være Static Display (SD) i resten af 2021, hvorfor den ikke blev klargjort til syn. Hvorvidt den fortsat skal være SD i 2022 tages der stilling til i løbet af 2022.

Gruppen har endvidere deltaget i de arrangementer, der har været i efteråret, hvilket har været godt for vores KVG, at blive rørt i forbindelse med besøg af Inter Force samt delegation fra  Forsvarets Materiel og Indkøbsstyrelse.

Dan har fået kampvognssimulatoren op at køre og der er stor interesse for at prøve den ved div. arrangementer.

Gruppen deltog også med en LEO til KBH-kulturnat på Gothersgade kasserne, hvilket var en stor oplevelse for de mange besøgende.

Vi har sluttet året af med at tage motoren op af de to kørende KVG, så de kan blive repareret og serviceret og være klar til 2022. 

2.6  HEST-gruppen.

HEST-gruppen er lille, meget lille, men kan derudover trække på en del af foreningens medlemmer, så vi altid kan stille op til diverse arrangementer. 2021 blev dog et år hvor aktiviteten udelukkende har drejet sig om pasning af vognene, hvilket i sig selv er vigtigt nok, men CORONA og andre årsager har betydet, at vi i årets løb ikke har været kørende til et eneste arrangement. Forhåbentligt bliver der bedre i 2022.

Vi må dog fortsat glæde os over de gode forhold og den fine samling af vogne, som vi forhåbentlig snart kan få luftet.
Vognsamlingen består fortsat af:

· Achenbachvogn.

· Skolebreak.

· Kavalervogn.

· Trainvogn M/1909 i originalstand.

· Trainvogn M/1909 modificeret til konkurrencebrug.

· Svensk Armé kærre 1942.

3. Uddannelse af medlemmerne i 2021.

Der har i 2021 ikke været gennemført nogen form for uddannelse af foreningens medlemmer. Årsagen hertil er det totale kørselsforbud fra 2019 samt de vekslende COVID 19 restriktioner om forsamlingsforbuddet har været en afgørende faktor for den manglende uddannelse af medlemmerne. Dette tages der hånd om i 2022.
4. Tildeling af Foreningens Skjold.

Foreningens Skjold, kan ved indstilling fra medlemmerne og bestyrelsens beslutning, udleveres til medlemmer, der har været medlem i mindst tre år og som har ydet en særlig stor indsats til gavn for foreningen. I 2021 er der udleveret i alt 4 skjolde til nedenstående personer:

· Preben Jensen, fokusansvarlig for HJKØ.
· Claus Kjær Madsen, kasserer.
· Poul Erik Helmdahl, chefmekaniker, værkfører etc.
· Familien Hall, aut. Malermester.
5. Udfordringer i 2022.

· Foreningen skal i 2022 have synet de resterende køretøjer, som ikke blev synet i 2021. Foreningen glæder sig over, at det nu igen er muligt at gennemføre kørsel med foreningens militærhistoriske køretøjer, således vi igen kan deltage i et normalt aktivitetsniveau med interne såvel som eksterne aktiviteter til både gavn for foreningens medlemmer og ikke mindst for Forsvaret. Foreningens medlemmer yder en enorm indsats for at bevare og vedligeholde Forsvarets militærhistoriske køretøjer, således de på bedste vis kan fremvises rundt om i landet til stor gavn for Forsvaret. 
· Foreningen har endvidere en stor opgave i at få udskiftet alle de pallereoler, som ikke er blevet godkendt. Der er allerede blevet opsat nye reoler i GAR 3 i FRSK svarende til 60 paller og de reoler, som er godkendte og placeret i øvrige GAR, skal nedtages og opsættes i GAR 3, således vi samler alle vores pallereoler i en og samme garage. Dette giver et bedre overblik over hvad der er af reservedele, samt mere plads til de køretøjerne der er i de øvrige GAR. Constructor er på opgaven som gennemføres i koordination med Gardehusarregimentet.

Vi holder fortsat fanen højt og arbejder videre.
”NIHIL NIMIS MAGNUM – NIHIL NIMIS PARVUM”

